Евтим Евтимов
Като в приказката

chitanka.info

Като Щуреца в приказката стара

пред твойта стряха

пътят ме докара,

но ти от Мравката си по-добра;

помолих те за капка аз,

за зрънце,

а ти сега ми даваш цяло слънце,

родено от далечната зора

на твоите очи небесноясни.

То няма,

няма вече

да угасне,

дори да дойде вятъра суров.

Запалено е от една любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.